Der er ikke nok salg i finsprit, og derfor lukker Spritfabrikken i Aalborg nu produktionen. Det vil komme til at koste 11 af de 29 medarbejdere jobbet. Det skriver nordjyske.dk. En af de helt store aftagere af Aalborgfabrikkens finsprit, finske Altia, vil ikke længere købe spritten i Aalborg, og det kan ikke betale sig at producere en så lille mængde, som der nu er udsigt til, og det får altså Spritbabrikken til helt at droppe produktionen af finsprit. Spritfabrikken vil dog fortsat fremstille produkter som snaps og Gammel Dansk, men nu bliver man altså nødt til at hente finsprit til denne produktion udenbys.

Opsummering:
Spritfabrikken i Aalborg fyrer 11 medarbejdere, når produktonen af finsprit stopper.